न न i CE भीत गुगु नाना समस्यां न्ह्यपना च्वँन थौंकन्हे, 
ही । है | “च Pe = उगु समस्या दूर यायेत न्ह्या बया च्चॅन “थौंकन्हे” 
& ळा. क - चित्तघर हृदय 
१ 3.9, 4 अस्कीओ तयपो (थौंकन्हे मासिक) 

संस्कृत काव्यशास्त्रकथं 


नायिका-भेद 


१. न्ह्यखेँ 

थःम्हं खंगु, न्यनागु वा अनुभव यानागु 
विषयवस्तुयात कयाः कलात्मक ढंगं ब्याख्या, 
विश्लेषण यानाः च्चयेफुम्ह सर्वज्ञाता, प्रतिभाशाली, 
बुद्धिमानीम्ह व्यक्ति हे कवि खः। कविं छु च्चल, 
ब काव्य जुइ। काव्ययात सुस्पष्ट, सुव्यवस्थित व 
दिशानिर्देश काव्यशास्त्रं याइ। काव्यशास्त्रयात 
क्रियाकल्प, काव्यालंकार, अलंकारशास्त्र, साहित्यविद्या, 
आलोचनाशास्त्र, साहित्य-सिद्धान्त, काव्य-सिद्धान्त, 
पौरस्त्य समालोचना आदि नं धायेगु याः (पौडेल, 
२०५७:६) । ईपू न्हापांगु शदीयाम्ह भरतमुनिया 'नाटय्‌ 
शास्त्रम्‌' सिबयू न्ह्यःया संस्कृत काव्यशास्त्र थौंतक प्राप्त 
मजूनि। उकि अनुसन्धातापिसं 'नाट्यशास्त्रम्‌' सफू हे 
संस्कृत काव्यशास्त्रय्‌ दकलय्‌ न्हापांगु शास्त्रीय-ग्रन्थकथं 
नालातःगु दु। संस्कृत काव्यशास्त्रसम्बन्धी चिन्तन मनन 
यानार्वंपिं संस्कृत-काव्यशास्त्रीत आपालं दु । 


२. नायिका-भेद 

दुश्यकाव्यअन्तर्गत रुपकया भिता भेद दु। 
रुपकया भिता भेदमध्ये नाटक नं छगू खः । नाटकयू गुलि 
नायकया महत्व दै, उलि हे महत्वपूर्ण भूमिका नायिकाया 
न॑ दै। संस्कृत नाटकय्‌ नायिकायात विशेषस्थान बीगु 
याः। अवस्था, रुप, गुण, उमेर, थाय, संस्कृतिकथं 
नायिकाया भूमिका पानाच्चनी। थथे थीथी भूमिकाय्‌ 
खनेदैपिं नायिकाया रुप, गुण, अवस्था, उमेरया आधारय्‌ 
हे विभिन्न संस्कृत काव्यशास्त्रीतयूसं नायिकाया प्रकार 
(भेद)बारे थःथःगु काव्यशास्त्रय्‌ चर्चा यानावन। 


१४ लच 


छ राजितवहादुर श्रेष्ठ 


विभिन्न नाटकय्‌ नायिका-भेदया चर्चा भरतया नाट्‌ 
यशास्त्रनिसें शुरु जुल । भरतं थःगु नाट्यशास्त्रया २३, 
२४ ब ३४ अध्याययू नायक, नायिका ब मेमेपिं पात्रतयूगु 
चर्चा यानातःगु दु। 


रुपगुणशीलयौवनमाधुर्यशक्तिसंपन्ना ॥ ६२ ॥ 

विशदा स्निग्धा मधुरा पेशलवचनाभिरक्तरकठी च । 
योग्या याभक्षुभिता लयतालज्ञा रसैस्वु संयुक्ता ॥ ३३ ॥ 
एवंविधगृणैर्युक्ता कर्तन्या नायिका तज्ज्ञैः । 


थुकथं भरतया नाटयूशास्त्रकथं नायिका रुपवती, 
गुण, शील, यौवन, मधुरता, शक्तिवान, प्रसन्न, स्नेहपूर्ण, 
भावपूर्ण वचन ल्हाइम्ह, योग्यम्ह, लोभ मदुम्ह, लयतालया 
ज्ञान दुम्ह, रसयुक्तम्ह जुड (मिश्र, २०१५:१११) । 

नायिका-भेदया विवेचना विशेष यानाः 
काव्यशास्त्र रससिद्धान्तअन्तर्गत यानातःगु दु। 
नायिकाभेदया चर्चा याःपिं काव्यशास्त्री ब काव्यशास्त्र 


थुकथं दु - 

भरत (ईपू न्हाप गु शदी) नाट्यशास्त्र 

अज्ञात (अ. ९ शदी) अग्निपुराण 

रुद्रत (९ शदी) काव्यालंकारसूत्र 

र्द्रभट्ट (अ. ९-११ शदी) श्रंगारतिलक 

भोज (११ शदी) सरस्वतीकण्ठाभरण व 
श्रृगारप्रकाश 

वाग्भट न्हापांम्ह(१२ शदी) वाग्भटालंकार 

हेमचन्द्र (अ. ११-१२ शदी) काव्यानुशासन 

शारदातनय (१२ शदी) भावप्रकाश 


भानुदत्त (१३ शदी) रसमंजरी व रसतरंगिणी 
विद्यानाथ (१४ शदी) प्रतापरुद्रयशोभूषण 
शिंगभुपाल (१४ शदी) रसार्णवसुधाकर 
बाम्भर निम्हम्ह (१४ शदी) काव्यानुशासन 
विश्वनाथ (१४ शदी) साहित्यदर्पण 
रुपगोस्वामी (१६ शदी) उज्ज्जलनीलमणि 
केशव मिश्र (१६ शदी) अलंकारशेखर 

अच्यूत शर्मा (१९ शदी) साहित्यसार 


च्चय्‌ न्ह्यथनापिं फुक्क हे रसवादी 
काव्यशास्त्रीतयूसं थःथःगु काव्यशास्त्रय्‌ रसअन्तर्गत 
श्रृंगाररस उत्पत्तिया नितिं आलम्बनविभावया चर्चा 
याःबलय्‌ नायिका-भेदया उल्लेख यानातःगु दु (वर्मा, 
२०१३:३३४) | काव्यशास्त्रीतयूसं थीथी आधारय्‌ 
नायिका-भेदया चर्चा यानातःगु दु। 


२.१ नायकलिसेया सामाजिकसम्बन्धया आधारय्‌ 

नायकलिसेया सामाजिकसम्बन्धया आधारय्‌ 
नायिकाया स्व॑गू भेद दु - 
२.१.१ स्वकीया 

थः मिजंप्रति भक्तिभाव तयाः पतिव्रताधर्म पालना 
याइम्ह नायिका हे स्वकीया खः । बिहा जूम्ह मिसां थः 
मिज॑प्रति मन, वचन व कर्म भक्तिभाव क्यनीगु हे स्वकीया 
भाव खः। स्वकीया नायिका अष्टांगबती जुइ। इमिके 
च्याता गुण - यौवन, रुप, गुण, शील, प्रेम, कुल, वैभव 
ब भूषण दइ। स्वकीया नायिकाया छम्ह जक मिज जुड । 
स्वकीया खँग्वः न्हापां अग्निपुराणयू प्रयोग जूगु खः । थ्व 
सिबय्‌ न्ह्यः भरतं कुलजा व रुद्रट॑ आत्मीया छूयःगु खः । 
२.१.२ परकीया 

थः मिज दयेकं न॑ मेम्हलिसे औपचारिक वा 
अनौपचारिक बिहाः याइम्ह नायिका हे परकीया खः | 
परकीया-नायिकाया निश्चित ल्याखं भिज॑ दै । 
२.१.३ साधारण | 

अल्याख मिजं दुम्ह नगरवधु हे साधारण नायिका 


खः: । साधारण-नायिकाया मिज॑ निश्चित जुइमखु । 
छलकपट यायेसःम्ह, नक्कली प्रेम यायेसःम्ह, थःगु 
यौवन ब्वयाजुइम्ह नायिका जूगुलिं थुमित गुलिं गुलिं 
काव्यशास्त्रीतयूसं वेश्या धकाः न॑ सम्वोधन याः। 
साधारण नायिका साभा जुइ (भट्टराई, २०३१:३६५) । 


२.२ उमेरया ल्याखं नायिका-भेद 

उमेरया आधारय्‌ नायिकाया स्वंगू भेद दु - 
२.१.१ मुग्धा 

मुग्धाया अर्थ खः - स्तब्ध, विमूढ, भ्रमित, विभ्रान्त, 
सुन्दर । यौवनया नवसंचार जुयाच्च॑म्ह मछाःपहः दुम्ह, 
कामभावनां बिलिबिलि जाःम्ह, नकतिनिम्ह नच्चाम्ह 
नायिका मुग्धा खः । यौवना नकतिनि पिज्वःम्ह नायिका 
हे मुग्धा खः (तत्रांकुरितयौवना मुग्धा) । मुग्धा नायिका 
थः मिज॑लिसे कामवासनाय्‌ मछाली । 

कुलक | १५ 


२.२.२ मध्या 

मध्याया अर्थ खः - दथु। मुग्धा नायिकासिबें वैश 
वनेधुंकुम्ह नायिकायात मध्या धाइ। मध्या-नायिकाया 
भति भति मछाःपहः (लज्जा) दयाच्चनी। नायकयात 
थःगु वशय्‌ तयेगु कुतः यानाच्चनी । 
२.२.३ प्रगल्भा 

मध्या-नायिकासिबें वैश वनेधुंकूम्ह बाज्यः 
वंम्ह (अर्धवैश) नायिका हे प्रगल्भा खः । प्रगल्भा- 
नायिकायाके लज्जाया गुण दैमखु, परिपक्व जुडइधुंकी । 
नायकयात न॑ थःगु वशय्‌ तयेफइ। 

गुलिं गुलिं काव्यशास्त्रीतयूसं मुग्धा, मध्या व 
प्रगल्भायात स्वकीयाया उपभेदकथं जक चर्चा याःपिं नं 


दु। 


२.३ कामातुरया आधारय 

कामातुरया आधारय्‌ नायिकाया च्यागू भेद दु। 
थुभित अष्टनायिका न॑ धायेगु या: । 
२.३.१ स्वाधीनभर्तका 

थःगु गुणं मिजंयात अधीनय्‌ तइम्ह विलासिनी 
नायिका । 
२.३.२ खणिडता 

थः मिजॅनं मेम्ह भिसा हःगुलिं त॑चायाच्व॑म्ह 
नायिका । 
२.३.३ अभिसारिका 

कामातुरं याना: थः हे मिज॑ थाय्‌ वनीम्ह वा 
मिज॑यात सःतीम्ह । 
२.३.४ कलहान्तरिता 

थः मिजनं ह्ययेकूसां मह्यसे च्चनाः लिपा 
पश्चाताप याइम्ह । 
२.३.५ विप्रलब्धा 

थःम्हं सःतूबलय्‌ मिज॑ मवःगुलिं त॑चायाच्चनीम्ह | 
२.३.६ प्रोषितभर्तृका 

थः मिजं विदेशय्‌ वंगुलिं कामपीडा जुयाच्व॑म्ह । 
२.३.७ वासकसज्जा 


| लच 


थः मिज॑ वइबलय्‌ थःगु कोथा सफासुग्घर 
यानाच्चनीम्ह । 
२.३.८ विरहोत्कण्ठिता 

थः मिजं ज्याया हुनिं थःथाय्‌ मवःगुलिं कामपीडाय्‌ 
छटपट जुयाच्वंम्ह | 


२.४ जुजुं थःगु अन्तपुरय यंकीगु आधारय 

थीथी नाटकय्‌ जुजुं थःगु कामवासना पूव॑केत वा 
न्ह्याइपुकेत थीथी कथंयापिं मिसातय्‌त थःगु अन्तपुरय्‌ 
यंकेगु याइ। जुजुं अन्तपुरय्‌ यंकीगु आधारय्‌ भिन्हय्‌गु 
भेद दु - महादेवी, देवी, स्वामिनी, स्थापिता, भोगिनी, 
शिल्पकारिणी, नाटकीया, नर्तिका, अनुचारिका, 
संचारिका, प्रेषणचारिका, महत्तरी, प्रतिहारी, कुमारी, 
स्थविरा व आयुक्तिका (भरत, ३४.२९-३१) | 

च्वय्‌ उल्लेख जुयाच्वंगु भेद-उपभेदबाहेक मेमेगु 
आधारयू न॑ आपालं नायिका-भेदया चर्चापरिचर्चा यायेगु 
या: । विश्वनाथ आचार्य (१४ शदी) थःगु साहित्यदर्पण 
काव्यशास्त्रय्‌ नायिकाया भेद-उपभेद यानाः स्वसः व 
चयूप्यंगू भेद क्यनातःगु । 


लिधंसा 

चौधरी, सत्यदेव (सन्‌ १९९०) भारतीय काव्यशास्त्र। 
दिल्ली: अलंकार प्रकाशन । 

पौडेल, विष्णुप्रसाद (विसं २०५७) सस्कृत काव्यशास्त्र। 
काठमाडौँ: भुंडीपुराण प्रकाशन । 

भट्टराई, गोविन्दप्रसाद (विसं २०३१) पूर्वीय काव्य- 
सिद्धान्त। काठमाडौँ: नेपाल राजकीय प्रज्ञा-प्रतिष्ठान । 
भरत, नाट्यशास्त्रम्‌ (द्वितीय संस्करण)। वरोडाः 
अरियन्टल इन्स्टिच्युट, सन्‌ १९५६ | 

मिश्र, भगीरथ (सन्‌ २०१५) काव्यशास्त्र। वाराणसी: 
विश्वविद्यालय प्रकाशन । 

वर्मा, धीरेन्द्र, व्रजेश्वर वर्मा ब मेमेपिं (सन्‌ २०१३) 
हिन्दी साहित्य कोश भाग ? पारिभाषिक शब्दावली। 
वाराणसी: ज्ञानमण्डल लिमिटेड | 


